Zīds
Zīds ir audums, ko iegūst no zīdtauriņu kāpura (latīņu: Bombyx mori) kūniņu izdalījumu savērptiem diegiem. Zīda iegūšanas tehnoloģiju izgudroja Senajā Ķīnā pirms 3000. gada p. m. ē. Senajos laikos tā bija viena no vērtīgākajām precēm, kura tika transportēta pa Zīda ceļu. Ķīnieši stingri glabāja zīda izgatavošanas noslēpumu, tāpēc zīda iegūšanas tehnoloģiju Eiropa iepazina tikai ap 550. gadu.